སེངྒེའི་ཁྲི་ལ་རེག་པའི་མོད་དེར་གླང་པོ་ཆེའི་སྐད་ལྟ་བུའི་སྒྲ་ཆེན་པོ་དང་བཅས་སྲིན་པོ་བལྟར་མི་བཟོད་པ་ལྔ་བྱུང་ནས་མུ་སྟེགས་སྟོན་པ་དག་གི་ཁྲི་བཤིག།ཕྱག་ན
རྡོ་རྗེས་རྡོ་རྗེ་མེ་འབར་བ་གསོར་བཞིན་སྟོན་པ་དྲུག་པོ་བདས་པས་འཇིགས་སྐྲག་ཆེན་པོས་བྱེར་ཞིང་ཟོས་ནས་ཆུ་དང་གད་ཟག་གཡང་ས་སོགས་སུ་མཆོངས་ཏེ་ཚེ་འཕོས།དེ་དག་གི་འཁོར་སློབ་སྟོང་ཕྲག
དགུ་བཅུ་སོགས་ནི་སངས་རྒྱས་ལ་སྐྱབས་སུ་སོང་ནས་རབ་ཏུ་བྱུང་བ་དང་།འགའ་ནི་ཁང་སྟོང་དང་ཤིང་དྲུང་སོགས་ལ་གབ་པའི་ཚུལ་གྱིས་སྐྱབས་ཚོལ་བས།སྟོན་པས།འཇིགས་པས་སྐྲག་པའི་མི
རྣམས་ནི།།ཕལ་ཆེར་རི་དང་ནགས་ཚལ་དང་།།ཀུན་དགའ་ར་བ་ལྗོན་ཤིང་དང་།།མཆོད་རྟེན་རྣམས་ལ་སྐྱབས་སུ་འགྲོ།།ཞེས་སོགས་གསུངས་ཏེ།སླར་ཡང་སྟོན་པའི་བ་སྲུ་ལས་འོད་ཟེར་ནམ་མཁའ

གང་བར་སྤྲོས་པའི་རྩེར་པདྨའི་གདན་ལ་སངས་རྒྱས་གྲངས་མེད་པས་རང་རང་གི་འཁོར་ལ་ཆོས་སྟོན་པ་དང་།ཡང་ས་འོག་ནས་ཀླུ་ཡིས་པདྨ་ཕུལ་བ་ཤིན་ཏུ་ཆེན་པོར་གྱུར་པའི་སྟེང་དུ
སྟོན་པ་རང་ཉིད་བཞུགས་ནས།དེ་འདྲ་བའི་པདྨ་ལྔ་བརྒྱར་སྤྲུལ་པའི་སངས་རྒྱས་ལྔ་བརྒྱ་སྟེ།དེ་དག་སོ་སོ་ནས་མེ་འབར།འོད་གསལ།ཆར་འབེབ།ལུང་སྟོན་པ་སོགས་ཅི་རིགས་མཛད་རྗེས་དམ་པའི་ཆོས་ཀྱི
བདུད་རྩིས་ཚིམ་པར་མཛད་པས།མུ་སྟེགས་པའི་འཁོར་ཚོགས་རྣམས་ཀྱང་བདེན་པ་མཐོང་བའམ་དགྲ་བཅོམ་པ་དང་།ཐམས་ཅད་པ་བྱང་ཆུབ་ཆེན་པོའི་ས་བོན་དང་མངོན་ངེས་ཀྱི་སར་བསྐྲུན་པ་སོགས་དགེ་ཚོགས་
ཀྱང་བསམ་གྱིས་མི་ཁྱབ་པས་ཆོ་འཕྲུལ་བརྒྱད་པའི་མཛད་པ་བསྟན་ཏོ།།དེ་ནས།ཚེས་དགུར་ཚངས་པའི་རྒྱལ་པོས་མཆོད་པའི་ཚེ།།ཚངས་པའི་བར་དུ་ཁྱབ་པའི་སྐུར་སྤྲུལ་ཏེ།།སྲུ་ལས་འོད་ཟེ་
ཆེན་པོ་བྱུང་གྱུར་པ།།ཀུན་གྱིས་གསལ་བར་མཐོང་ལ་ཕྱག་འཚལ་ལོ།།དེའང་ཆོ་འཕྲུལ་ཟླ་བའི་ཚེས་དགུའི་དུས་སུ་ཚངས་པའི་རྒྱལ་པོས་སྦྱིན་བདག་བྱས་ཚེ།སྟོན་པ་ཆེན་པོས་གྲུ་གདན་ཁྲི་ལས་མ་གཡོས
བཞིན་གཙུག་ཏོར་ཚངས་པའི་འཇིག་རྟེན་ལ་ཐུག་པའི་བར་སྤྲུལ་ནས་ལྷམ་མེར་བཞུགས་བཞིན།འོད་ཟེར་ཆེན་པོས་ཕྱོགས་གནས་ཀུན་ཏུ་སྣང་ཞིང་གསལ་འཚེར་དུ་འབར་བཞིན་མཐོང་བ་དང་།གསུང་ཆོས་ཀྱི

སྒྲསྒྲ་དབྱངས་རྣམ་པ་སྣ་ཚོགས་པ་སོ་སོར་ཕྱེ་ཞིང་བསྟན་པས།དེ་བཞིན་ཀུན་གྱིས་ཐོས་པ་བྱས་པ་སོགས་སྦྲུལ་བསྒྱུར་ཅི་རིགས་པས་སྲིད་གསུམ་གྱི་སེམས་ཅན་རྣམས་ཀྱི་རྒྱུད་ལ་ཐར་པ་ཆེན་པོའི་ས་བོན་དང་མངོན
ངེས་གཉིས་ཀྱི་འབྲས་བུ་སོགས་དགེ་ཚོགས་ཀྱང་བླ་ལྷག་ཏུ་བསྐྲུན་པས་ཆོ་འཕྲུལ་དགུ་པའི་མཛད་པ་བསྟན་ཏོ།།དེ་ནས།ཚེས་བཅུར་རྒྱལ་ཆེན་བཞི་ཡིས་མཆོད་པའི་ཚེ།།སྲིད་རྩེའི་བར་དུ་ཁྱབ་པའི་སྐུར་སྤྲུལ
ནས།།འོད་ཟེར་ཆེན་པོ་སྣང་ཞིང་གསལ་བར་མཛད།།ཀུན་གྱིས་མཐོང་ཞིང་གསུང་སྟོན་ཕྱག་འཚལ་ལོ།།དེའང་ཆོ་འཕྲུལ་ཟླ་བའི་ཚེས་བཅུའི་དུས་སུ་རྒྱལ་པོ་ཆེན་པོ་བཞིས་སྦྱིན་བདག་མཛད་པའི་ཚེ།བཅོམ
ལྡན་འདས་ཀྱིས་སུས་སྲིད་པའི་རྩེ་མོ་ལ་ཕུག་པར་དང་།དེ་ལས་འོད་ཟེར་བསམ་ཡས་སྤྲོས་པ་ཀུན་གྱིས་མཐོང་བ་དང་།ཆོས་ཀྱི་རྣམ་གྲངས་ཅི་རིགས་བསྟན་པས་སེམས་ཅན་ཀུན་གྱིས་ཚིག་གསལ་བར་ཐོས་ཤིང
དེའི་དོན་རྟོགས་པ་སོགས་སྤྲུལ་བསྒྱུར་ཅི་རིགས་མཛད་པས་ལྷག་པར་དགའ་ཞིང་དད་པས་ཡིད་ཚིམ་པར་མཛད་པས་ཐམས་ཅད་ཀྱིས་བྱང་ཆུབ་ཏུ་སེམས་བསྐྱེད་པ་དང་།མངོན་མཐོ་དང་ངེས་ལེགས་ཀྱི་སར་བསྲུན།
པ་ལ་སོགས་དགེ་རྩ་བསྐྱེད་པའང་གྲངས་མེད་པས་ཆོ་འཕྲུལ་བཅུ་པའི་མཛད་པ་བསྟན་ཏོ།།དེ་ནས།བཅུ་གཅིག་ཟས་སྦྱིན་གྱིས་ནི་མཆོད་པའི་ཚེ།།སྟོན་པ་སེངྒེའི་ཁྲི་ལ་བཞུགས་བཞིན་དུ།།སྐུ་ནི་མི

མངོན་འོད་ཟེར་ཕུང་པོར་གྱུར།།གསུང་གིས་ཆོས་སྟོན་མཛད་ལ་ཕྱག་འཚལ་ལོ།།དེའང་ཆོ་འཕྲུལ་ཟླ་བའི་ཆོས་བཅུ་གཅིག་གི་དུས་སུ་ཁྱིམ་བདག་མགོན་མེད་ཟས་སྦྱིན་གྱིས་མཆོད་ཡོན་
སྦྱར་བའི་ཚེ།སྟོན་པ་ཆེན་པོས་སེངྒེའི་ཁྲི་ལ་བཞུགས་བཞིན་དུ་སྲུ་མེ་སྣང་བར་མཛད་ནས་འོད་ཟེར་གྱི་ཕུང་པོར་འཁྱིལ་ཞིང་ཕྱོགས་བཅུར་བཀྱེ་སྟེ་གསུང་ཚངས་པའི་དབྱངས་ཀྱིས་དམ་ཆོས་རྣམ་པར་གྱེ་ཞིང་བསྟན་པ
སོགས་སྲུལ་བསྐུར་དུ་མས་འཁོར་ཐམས་ཅད་ཡི་རངས་ཆེན་པོས་ཚིམ་སྟེ།བྱང་ཆུབ་ལས་ཕྱིར་མི་ལྡོག་པའི་ས་བོན་དང་མངོན་ངེས་གཉིས་ཀྱི་སར་བསྲུན་པ་སོགས་བསོད་ནམས་ཀྱི་ཕུང་པོའང་ཚད་མེད་པས་ཆོ
འཕྲུལ་བཅུ་གཅིག་པའི་མཛད་པ་བསྟན་ཏོ།།དེ་ནས།བཅུ་གཉིས་ཁྱིམ་བདག་ཙིནྟས་མཆོད་པའི་ཚེ།།ལྟེ་བའི་འོད་ཀྱིས་སྟོང་གསུམ་བར་དུ་ནི།།པདྨའི་སྟེང་ན་སངས་རྒྱས་བཞུགས་པར་སྤྲུལ།།ཀུན
ཀྱང་དེ་ལྟར་སྦྲུལ་ལ་ཕྱག་འཚལ་ལོ།།དེའང་ཆོ་འཕྲུལ་ཟླ་བའི་ཚེས་བཅུ་གཉིས་ཀྱི་དུས་སུ་ཁྱིམ་བདག་ཙིན་ཏས་མཆོད་ཡོན་སྦྱར་བའི་ཚེ།བཅོམ་ལྡན་འདས་ཀྱིས་སུའི་ལྟེ་བ་ནས་འོད་ཟེར་གཡས་གཡོན་དུ་འདམ
བདུན་ཙམ་རེ་བྱུང་བ་དེའི་སྟེང་ན་པདྨ་རེ་རེ་ཡོད་པ་དེའི་སྟེང་སངས་རྒྱས་རེ་རེར་སྤྲུལ་ཞིང་།ཡང་དེ་ལས་དེ་འདྲ་བར་སྐུལ་ཞིང་མཐར་གྱི་སྟོང་གསུམ་གྱི་སྟོང་ཆེན་པོའི་བར་དེ་འདྲ་ཤ་སྟག་གིས་གང་བར་སྤྲུལ་པ་དང་།

དེ་དག་གིས་ངོ་མཚར་བའི་ཆོས་ཀྱང་ཅི་རིགས་བསྟན་པ་སོགས་སྤྲུལ་བསྒྱུར་བསམ་ཡས་འགྱེད་པས་ཀུན་ཀྱང་དགའ་ཞིང་ཚིམ་པར་མཛད་དེ་བླ་མེད་ཀྱི་ས་བོན་བསྲུན་པ་དང་མངོན་ངེས་སོགས་ཀྱི་དགེ་ཚོགས་ཀྱང་ཆེར་སྤེལ
བས་ཆོ་འཕྲུལ་བཅུ་གཉིས་པའི་མཛད་པ་བསྟན་ཏོ།།དེ་ནས།བཅུ་གསུམ་རྒྱལ་པོ་ཤུནྟས་མཆོད་པའི་ཚེ།།སྲུ་ཡི་འོད་ཀྱིས་སྟོང་གསུམ་བར་དུ་ཁྱབ།།འོད་དེས་རེག་པས་སྒྲིབ་པ་རྣམས་དང་བྲལ།།རྩི
སོགས་འབྲས་བུ་ཐོབ་ལ་ཕྱག་འཚལ་ལོ།།དེའང་ཆོ་འཕྲུལ་ཟླ་བའི་ཚེས་བཅུ་གསུམ་གྱི་དུས་སུ་རྒྱལ་པོ་ཤུན་ཙི་དཱ་ལས་མཆོད་པའི་ཚེ་ན།བཅོམ་ལྡན་འདས་ཚད་མེད་པའི་ཏིང་ངེ་འཛིན་ལ་བཞུགས་ནས་གསེར་གྱི
མདོག་ལྟར་འོད་ཟེར་བཀྱེ་བས་སྟོང་ཆེན་པོའི་ཁམས་ཀུན་ཁྱབ་པར་མཛད་པས།འོད་དེ་རྣམས་ཀྱིས་རེག་པའི་སེམས་ཅན་ཐམས་ཅད་ཀྱི་དུག་གསུམ་སོགས་ཉོན་མོངས་པའི་རྟོག་པ་མ་ལུས་ཞི་ཞིང་།སེམས་ཅན
དེ་དག་གཅིག་གིས་གཅིག་ལ་བྱམས་པ་དང་སྙིང་རྗེའི་སེམས་བསྐྱེད་ཅིང་ཕ་མ་ཕུ་ནུ་ལྟ་བུའི་མཛའ་གཟུགས་སུ་གྱུར་པ་དང་།ཆོས་སྒོ་རྣམ་པར་འབྱེད་པ་སོགས་སྦྲུལ་བསྒྱུར་སྣ་ཚོགས་པས་ཐམས་ཅད་པོ་དགའ་མགུ
རངས་པ་ཆེན་པོས་ཕྱིར་མི་ལྡོག་པའི་སའམ།སྐྱེ་འཆི་མེད་པའི་བདུད་རྩི་བརྙེས་པ་དང་།མངོན་ངེས་གཉིས་ཀྱི་སར་བསྐྲུན་པ་ལ་སོགས་བསོད་ནམས་དམ་པའི་ཚོགས་ཀྱང་སྤེལ་བས་ཆོ་འཕྲུལ་བཅུ་གསུམ་པའི

མཛད་པ་བསྟན་ཏོ།།དེ་ནས།བཅུ་བཞིར་རྒྱལ་པོ་ཨུ་ཏྲས་མཆོད་པའི་ཚེ།།རྒྱལ་པོས་གཏོར་བའི་མེ་ཏོག་ཐམས་ཅད་ཀྱང་།།རིན་ཆེན་ཤིང་རྟས་སྟོང་གསུམ་བར་དུ་ཁྱབ།
ཀུན་གྱིས་གསལ་བར་མཐོང་ལ་ཕྱག་འཚལ་ལོ།།དེའང་ཆོ་འཕྲུལ་ཟླ་བའི་ཚེས་བཅུ་བཞིའི་དུས་སུ་རྒྱལ་པོ་ཨུ་ཏྲ་ཡཱ་ནས་སྦྱིན་བདག་བྱས་ཚེ།སྟོན་པ་ཆེན་པོ་ལ་རྒྱལ་པོས་མེ་ཏོག་གཏོར་བ་ན།མེ་ཏོག་དེ་ཐམས
ཅད་རིན་པོ་ཆེའི་ཤིང་རྟ་ཡིད་འོང་སྟོང་གཉིས་བརྒྱ་ལྔ་བཅུ་ཡིས་སྟོང་གསུམ་གྱི་སྟོང་ཆེན་པོ་ཀུན་གང་ཞིང་སྤྲུལ་པའི་སངས་རྒྱས་དེ་སྙེད་དུ་བཞུགས་པར་མཐོང་བར་བྱས་ཏེ།དེ་དག་ལ་ཆོས་ཀྱང་ནད་པ་ལ་སྨན
བཞིན་ཅི་རིགས་བསྟན་པ་ལ་སོགས་སྤྲུལ་བསྒྱུར་དུ་མས་ཀུན་ཀྱང་བླ་ན་མེད་པའི་བྱང་ཆུབ་ཏུ་སེམས་བསྐྱེད་པ་དང་།མངོན་ངེས་གཉིས་ཀྱི་སར་རང་རང་གི་སྐལ་བར་བསྐྲུན་ཅིང་དགེ་ཚོགས་ཀྱང་བླ་ན་མེད་པས
ཆོ་འཕྲུལ་བཅུ་བཞི་པའི་མཛད་པ་བསྟན་ཏོ།།དེ་ནས།བཅོ་ལྔར་གཟུགས་ཅན་སྙིང་པོས་མཆོད་པའི་ཚེ།།རོ་བརྒྱ་ལྡན་པའི་ཟས་ཀྱིས་སྣོད་ཀུན་བཀང་།།ཕྱག་མཐིལ་ས་ལ་བརྡབས་པས་དམྱལ་བ
ཡི།།སེམས་ཅན་དཔག་མེད་གྲོལ་ལ་ཕྱག་འཚལ་ལོ།།དེའང་ཆོ་འཕྲུལ་ཟླ་བའི་ཚེས་བཅོ་ལྔའི་དུས་སུ་བབས་པའི་ཚེ།རྒྱལ་པོ་གཟུགས་ཅན་སྙིང་པོས་སྦྱིན་བདག་བྱས་པས།བཅོམ་ལྡན་འདས་ཀྱིས།

རྒྱལ་པོ་ལ་འདི་སྐད།རྒྱལ་པོ་ཆེན་པོ་ཞལ་ཟས་ཀྱི་སྣོད་སྦྱོར་ཅིག་སྩལ་པ་ལྟར་སྦྱར་བས་དུས་སུ་བབས་པ་ན་ཀུན་ཀྱང་རོ་བརྒྱ་དང་ཁ་དོག་དང་ནུས་པ་སོགས་སྣ་ཚོགས་པས་གང་བར་སྤྲུལ་ཏེ།འཁོར་ཀུན་ཀྱང་དེའི་དགའ་
བདེས་ཚིམ་པར་བྱས་ནས།སླར་ཕྱག་སོར་གྱིས་ས་ལ་བརྡབས་པས་སགས་ཏེ་དམྱལ་བའི་གནས་རིགས་བཅོ་བརྒྱད་པོ་དེ་དག་གི་སེམས་ཅན་རྣམས་ཀྱིས་སྡུག་བསྔལ་མྱོང་ཚུལ་དང་།དེ་དག་གིས་འདི་ལྟར་མྱོང་བའི
ལས་ཀྱི་རྣམ་བཞག་དྲིས་པ་དང་།དེའི་ལན་བརྗོད་པ་ལ་སོགས་འཁོར་ཚོགས་རྣམས་ལ་མཐོང་བ་དང་ཐོས་པར་བྱས་པས།ཀུན་ཀྱང་འཇིགས་ཤིང་དངངས་པ་དང་སྙིང་རྗེ་ཆེན་པོའི་སེམས་བསྐྱེད་པ་དང་།དམ་པའི
ཆོས་ཀྱི་བགོ་སྐལ་ཀྱང་འགྱེད་པའི་སྦྲུལ་བསྒྱུར་སོགས་ཀྱིས་དམྱལ་བ་པ་རྣམས་ཀྱང་མཐོ་རིས་ལ་བཀོད་ཅིང་ཡིད་ཚིམ་པ་དང་རྣམ་པར་གྲོལ་བ་སོགས་བྱས་པས།འཁོར་དེ་དག་ལ་ལ་ནི་བྱང་ཆུབ་ཆེན་པོར་སེམས
བསྐྱེད།ལ་ལ་ནི་ཕྱིར་མི་ལྡོག་པའི་གནས་ཐོབ།ལ་ལ་ནི་ལྷ་དང་མིར་སྐྱེ་བའི་འབྲས་བུའི་དགེ་རྩ་སོགས་བསམ་གྱིས་མི་ཁྱབ་པ་བསྐྲུན་པས་ཆོ་འཕྲུལ་ཆེན་པོ་བཅོ་ལྔ་པའི་མཛད་པ་བསྟན་ཏོ།།འདི་ཡན་ཆད་ཀྱིས་ཆོ
འཕྲུལ་ཇི་ལྟར་སྟོན་ཚུལ་སོ་སོར་སྨོས་པས་གླེང་སྤོང་བ་དེ་མདོར་བསྡུས་ཙམ་སོང་སྟེ།དེ་ལྟར་སྟོན་པ་བླ་ན་མེད་པ་དེས་ཆོ་འཕྲུལ་ཆེན་པོ་དེ་དང་དེ་འདྲ་ཅི་རིགས་བསྟན་ནས།མུ་སྟེགས་སྟོན་པ་སྡེ་དྲུག་ལའང་དེ

བཞིན་བསྐུལ་ཡང་།དེ་དག་གཅིག་གིས་གཅིག་ལ་གྲུ་ཚུགས་བྱས་བཞིན་མིག་རིག་རིག་སེམས་ཡང་ཡང་དུ་འདུག་པ་ལས་སངས་རྒྱས་ཀྱི་མཐུས་ནོན་ཏེ་ཐ་ན་བསམ་གཏན་གྲུབ་པའི་རྟགས
མཚན་ཙམ་ཡང་སྟོན་མ་ནུས་པར་ཚར་གཅོད་པ་དང་མཉམ་དུ་སྲེད་པ་གསུམ་གྱི་ཆོས་མ་ཡིན་པའི་ནག་ཕྱོགས་ལོག་འདྲེན་གྱི་སྡེ་ཚོགས་མཐའ་དག་ཕམ་པ་དང་།བསླུ་མེད་བདེན་དོན་ལ་མོས་པའི་དཀར་ཕྱོགས་སུ་གཏོགས
པའི་རིགས་སུ་གྱུར་ཚོད་ནི་རྒྱལ།དཀོན་མཆོག་གསུམ་གྱི་དབུ་འཕང་ནི་བསྟོད།དེ་ལ་སྡང་བའི་རིགས་རྣམས་མགོ་འཕང་ནི་སྨད།བཀྲ་ཤིས་ལྷ་ཡི་ཉི་མ་ནི་ཤར།མི་ཤིས་མུན་པ་ཐ་དག་ནི་བསལ།ཕན་བདེ་ལེགས
ཚོགས་དམ་པའི་སྣང་བས་ས་གསུམ་ཁྱབ་སྟེ་རྒྱལ་རྟགས་དང་དགེ་མཚན་ཆེར་འབར་བ་དེ་ལྟར་ན།ཕས་ཀྱི་རྒོལ་བས་ཆོ་འཕྲུལ་བསྐུལ་བ་དེའང་སེམས་ཅན་གྱི་བསོད་རྣམས་ལས་བྱུང་བ་སྟེ།ལག་ཡ་མེད་ན་ཐལ་སྤ་མི
འབྱུང་ཟེར་བ་ལྟར།སེམས་ཅན་ཞེས་བྱ་བ་ལས་ཉོན་སྡུག་བསྔལ་གྱི་ཕུང་པོ་སྐྱོན་ཅན་ཞིག་མེད་ན།དེའི་ངོ་སྐལ་དུ་ཆས་པ་སངས་རྒྱས་ཞེས་བྱ་བ་འདྲེན་པ་བླ་མེད་ཡོན་ཏན་གྱི་ཕུང་པོར་གྱུར་པ་འདི་མི་འཐུང་།འཇིག
རྟེན་ཏུ་མུན་ཚོགས་སྟུག་པོ་མ་འཐིབས་ན་སྣང་བྱེད་ཉི་མའི་ཆེ་བ་མི་མཐོང་བ་ལྟར།ནག་ཕྱོགས་བདུད་དང་མུ་སྟེགས་སོགས་ལོག་འཛིན་གྱི་རིགས་མེད་ན་སྟོན་པ་སངས་རྒྱས་ཀྱི་ཆེ་བ་མི་འབྱིན།ཆོས་མིན་ཆོས་ལོག་ཆོས་

འདྲ་སོགས་མི་དགེ་བའི་རིགས་མེད་ན་ཆོས་ཡང་དག་གི་ཆེ་བ་མི་འབྱིན་པས།ངན་པ་མ་མཐོང་ན་བཟང་པོ་མི་གོ་ཟེར་བ་ལྟར་ཡིན་ཏེ།དེ་སྐད་དུ།ཇི་སྲིད་ཉི་མ་མ་ཤར་བ།།དེ་སྲིད་སྲིན་བུ་མེ་ཁྱེར་གསལ།།མཁའ
ལ་ཉི་མ་ཤར་བ་ན།།མོག་མོག་པོར་འགྱུར་གསལ་མི་འགྱུར།།ཇི་སྲིད་དེ་བཞིན་གཤེགས་མ་གྱུང་།།རྟོག་གེ་པ་རྣམས་སྔོན་གསལ་ཏེ།།རྫོགས་པའི་སངས་རྒྱས་འཇིག་རྟེན་སྣང་།།རྟོག་གེ་མི་གསལ་དེའི
ཆོས་ཅན།།ཅེས་གསུངས་པ་ལྟར་རོ།།དོན་གསུམ་པ་མཐར་གྱི་དགེ་བ་དེ་དག་གི་དོན་བསྡུས་ཏེ་བསྔོ་སྨོན་གྱིས་རྒྱས་གདབ་པ་ནི།མཚུངས་མེད་སྟོན་པའི་ཆོ་འཕྲུལ་སྣ་ཚོགས་ལ།།ཅུང་ཟད
ཙམ་ཞིག་བདག་གིས་བསྟོད་པ་ཡི།།དགེ་བ་ཅུང་ཟད་བདག་གིས་ཅི་བསགས་པས།།ཆོ་འཕྲུལ་ཆེར་ལྡན་རྐྱལ་བའི་སྐུ་ཐོབ་ཤོག།དེའང་དེ་ལྟར་བགྱིས་པའི་དགེ་ཚོགས་ཀྱིས་དེ་བཞིན་འགྲུབ་པར་སྨོན་པ་ལྟར
རང་ཅག་གིས་ཀྱང་འདི་ལ་འདི་བཞིན་འཟེལ་འཛེག་ཅུང་ཟད་ཙམ་སོང་བ་དེ་དང་དེ་འཇ་བ་རང་གཞན་གཉིས་ཀྱི་དགེ་ཚོགས་མ་ལུས་གཅིག་བསྡུས་བྱིན་མཐུ་ལ་བརྟེན་ནས།འགྲོ་ཀུན་འདྲེན་པ་མཉམ་མེད་ཤཱཀྱའི་རྒྱལ
པོའི་ཐུགས་བསྐྱེད་སྨོན་ལམ་མཛད་ཟིན་བཟང་པོ་དང་།གཞན་ཡང་ཕྱོགས་བཅུའི་རྒྱལ་བ་སས་བཅས་རྣམས་ཀྱི་སློབ་དུས་སུ་ཐུགས་བསྐྱེད་སྨོན་ལམ་བཟང་པོ་དང་འབྲས་དུས་སུ་སྐུ་གསུང་ཐུགས་ཡོན་ཏན

ཕྲིན་ལས་ལྔའི་ཚེ་རོལ་བསམ་གྱིས་མི་ཁྱབ་པས་བསྟན་འགྲོ་ལ་སྨན་པའི་མཛད་པ་རླབས་པོ་ཆེ་ཅི་དང་ཅི་འཇར་མཆིས་པ་དེ་དང་དེ་འདྲ་བར་བདག་སོགས་ཀྱང་དུས་ད་ལྟ་ཉིད་དུ་འགྲུབ
པར་གྱུར་ཅིག།བདེ་གཤེགས་སྲས་བཅས་ཀུན་གྱི་ཐུགས་བསྐྱེད་དང་།།མཛད་པ་སྨོན་ལམ་མཁྱེན་བརྩེ་ནུས་པའི་ཚུལ།།བླ་མེད་ཡེ་ཤེས་སྒྱུ་འཕྲུལ་ཇི་འདྲ་བ།།དེ་འདྲ་ཁོ་ནར་འགྲོ་ཀུན་འགྱུར་བར
ཤོག།ཅེས་སོགས་ཅི་རིགས་བརྗོད་དོ།།དེ་ལྟར་ཆོ་འཕྲུལ་འདིའི་ལུགས་ལ།ཉིན་གཅིག་ལ་གྲུབ་པ་དང་།ཚེས་གཅིག་ནས་བརྒྱད་པར་དང་།བཅོ་ལྔའི་བར་སོགས་ཆོས་གྲངས་མང་ཉུང་འགའ་དང་།
ཚེས་བརྒྱད་ཀྱི་བར་སྟོན་པ་སྡེ་དྲུག་ཆོ་འཕྲུལ་འགྲན་ཡ་ཡོད་པ་དང་དེ་ཕན་ཆད་མེད་ཀྱང་ཆོ་འཕྲུལ་གྱི་མཛད་པ་མཐར་བརྒལ་ཚུལ་དང་།མུ་སྟེགས་པ་རྣམས་དྲག་ཤུལ་གྱིས་ཚར་བཅད་དེ་འགྲན་ཡ་མེད་པ་དང་མཉམ
དུ་ཆོ་འཕྲུལ་གྱི་མཛད་པའང་ཞི་བར་བསྟན་ཚུལ་སོགས་རྒྱལ་བའི་སྤྱོད་ཡུལ་བསམ་གྱིས་མི་ཁྱབ་པའི་ཕྱིར།མཐའ་གཅིག་ཏུ་མ་ངེས་ཀྱང་།མདོ་སྡེ་མཛངས་བླུན་ནམ་ཐེག་ཆེན་གྱི་ལུགས་སུ་གྲགས་པ་ནི་འདི་ལྟ
བུ་ལགས་སོ།།སྨྲས་པ།ཨེ་མ་ཤཱཀྱ་སེ་ངྒེའི་སྨོན་ལམ་མཐུས།།མཚན་ཐོས་ཙམ་ཡང་འཁོར་མཐའ་ཅན་དུ་ན།།འདི་འདྲ་མཐོང་དང་ཐོས་པ་སྐལ་བ་བཟང་།།དེ་ཕྱིར་འདི་ཙམ་བགྱིས་པའང་དོན་ཆེ་སྙམ།།གང

ཚེ་མཚུངས་མེད་སྟོན་པ་རྫོགས་སངས་རྒྱས།།ཁྱེད་ཀྱི་གསང་གསུམ་སྨོས་གར་འཕྲུལ་ཆེན་པོས།།སྲིད་གསུམ་གར་མཛད་ཁམས་གསུམ་དོང་ནས་འབྱིན།།ཐུགས་རྗེ་ཕུལ་ཟུང་པད་དཀར་ལྟར་བསྔགས་པ།།དེ་དང་དེ་འདྲའི།།
རྒྱལ་བའང་བསམ་མི་ཁྱབ།།འཕགས་ཚོགས་དེ་རྗེས་སློབ་པའང་བསམ་མི་ཁྱབ།།ཡེ་ཤེས་སྒྱུ་འཕྲུལ་རོལ་པའང་བསམ་མི་ཁྱབ།།འགྲོ་ལ་ཕན་པདེའི་ཉི་མའང་དེ་བཞིན་ནོ།།བདག་ཀྱང
དེ་རྗེས་སོང་བཞིན་དེ་དག་གི།།མཛད་པ་མ་ལུས་གཅིག་ཇི་ལ་འཕྲུལ་རླབས་ཆེན།།འགྲོ་རྣམས་མ་ལུས་འདྲེན་པའི་འཛིན་མཆོག་ཏུ།།གྱུར་ནས་དོན་གཉིས་མཛད་པའང་དེ་འདྲར་ཤོག།ཅེས
པ་འདིའང་རང་གི་ཉེ་གནས་དམ་པ་མེ་འོད་དང་སྡོང་བུ་བཞིན་འདི་ཕྱི་མི་འབྲལ་འགྲོགས་པར་སྨོན་པའི་དགེ་གྲོགས་སྤྱིའི་ཆོས་སྐལ་དུ་སེམས་ནས་པ་འབབས་སུ་བཞག་པས།ཀུན་གྱིས་དགྱེས་པ་ཆེན

པོས་ལག་ཏུ་བཞེས་ཏེ་ཆོ་འཕྲུལ་ཆེན་པོའི་ཟླ་བའི་དུས་སུ་འཆད་ཉན་ལ་བརྩོན་ས་དེ་ཉུང་ན་དགེསུ་བྱེ་བ་བཀྱ་འཀུན་ཀྱི་དྲན་གསོས་དང་བདག་ལའང་ཛིན་གཔོ་དང
བྱས་པ་རེ་འབྲས་སུ་སྨིན་པས་དེ་བཞིན་གསོལ་བ་འདེབས་པ་ལགས་སོ།།གནས་མཆོགས་ལ་འོག་མིན་གཉིས་པའི་ཡང་དབེན་པ་དེ་སྐྱིད་པད་སྡོང་བརྩེགས་པའམ་འཆི་མེད་བྱང་ཆུབ
གླིང་དུ་རྨོངས་རྒན་བི་ཏྲཱས་བུན་པར་དུ་འབད་པ་འདིས་ཀྱང་བསྟན་འགྲོ་ལ་ཕན་པ་དང་འབྲེལ་ཐོགས་ཐམས་ཅད་དག་པ་བདེ་བ་ཅན་དུ་སྐྱེ་བའི་གུར་ལུང་ཅིག